ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเบตง ตำบลยะรมและตำบลธารน้ำทิพย์อำเภอเบตงจังหวัดยะลา อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๘๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดแนวเขตเทศบาลตำบลเบตง อำเภอเบตงจังหวัดยะลา ด้านเหนือตรงจุดที่เป็นเส้นขนานระยะ ๑,๐๐๐ เมตรกับศูนย์กลางถนนสุขยางค์ไปทางทิศตะวันออกตามแนวเขตเทศบาลตำบลเบตง อำเภอเบตงจังหวัดยะลา เลียบแนวเขตเทศบาลตำบลเบตงไปทางทิศตะวันออกเฉียงใต้ตรงจุดที่บรรจบกับเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔๐๖๒ไปทางทิศตะวันออก บรรจบกับเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๖๒ทิศตะวันออก จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔๐๖๒ เส้นตรงที่ต่อตรงจากเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔๐๖๒ ไปทางทิศใต้จนบรรจบกับคลองกาแป๊ะ ฝั่งใต้ทิศใต้ จดเส้นตรงที่ต่อตรงจากเส้นขนานระยะ ๕๐๐เมตร กับศูนย์กลางทางหลวงแผ่นดินหมายเลข ๔๐๖๒ บรรจบกับคลองกาแป๊ะ ฝั่งใต้เลียบตามแนวคลองกาแป๊ะฝั่งใต้ไปทางทิศตะวันตก บรรจบกับเขตเทศบาลตำบลเบตง อำเภอเบตงจังหวัดยะลา เลียบตามแนวเขตเทศบาลตำบลเบตง อำเภอเบตง จังหวัดยะลาไปทางทิศใต้บรรจบกับเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อและแนวเขตป่าสงวนแห่งชาติป่าเบตง แปลงที่ ๑เลียบแนวเขตป่าสงวนแห่งชาติเบตง แปลงที่ ๑ ไปทางทิศตะวันออกเฉียงเหนือบรรจบเขตพรมแดนตามกฎหมายระหว่างประเทศไทยกับประเทศมาเลเซียทิศตะวันตกจดเขตเส้นพรมแดนตามกฎหมายระหว่างประเทศไทยกับประเทศมาเลเซียแนวเขตป่าสงวนแห่งชาติป่าเบตงแปลงที่ ๑ และเส้นขนานระยะ ๒,๐๐๐ เมตรกับศูนย์กลางถนนสุขยางค์ ไปทางทิศตะวันออกเฉียงเหนือ บรรจบเส้นขนานระยะ ๑,๐๐๐ เมตรกับถนนสุขยางค์เว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นตรงที่ต่อตรงจากเส้นขนานระยะ๒๐๐ เมตร กับศูนย์กลาง ถนนรวมวิทย์ ไปทางทิศตะวันตกเฉียงเหนือจนบรรจบกับถนนสาธารณะไม่ปรากฏชื่อ เส้นขนานระยะ ๒๐๐ เมตร กับศูนย์กลางถนนรวมวิทย์หมวดการทางเบตง และกองร้อยตำรวจตระเวนชายแดนที่ ๔๔๕ทิศตะวันออก จดถนนสุขยางค์ ฟากตะวันตกทิศใต้ จดศาลาประชาคม และโรงเรียนบ้านเบตง สุภาพอนุสรณ์ทิศตะวันตก จดถนนสุภาพ ฟากตะวันออก และถนนสาธารณะไม่ปรากฏชื่อ ฟากตะวันออก๒.๒ ทิศเหนือ จดหมวดการทางเบตงกองร้อยตำรวจตระเวนชายแดนที่ ๔๔๕ ถนนสาธารณะไม่ปรากฏชื่อ ฟากตะวันตกทิศตะวันออก เลียบถนนสาธารณะฟากตะวันตกและถนนคงคาฟากตะวันตก บรรจบกับหลักหมุดผังเมือง ที่ ยล. ๒๐๑๕ และถนนคงคาฟากตะวันตกทิศใต้ จดแนวที่ต่อเชื่อมระหว่างหลักหมุดผังเมืองที่ ยล. ๒๐๑๕, ๒๐๑๔, ๒๐๑๓, ๒๐๑๒, ๒๐๑๑, ๒๐๑๐ และ ๒๐๐๑ทิศตะวันตก จดถนนสุขยางค์ ฟากตะวันออก๒.๓ ทิศเหนือ จดเส้นขนานระยะ ๔๐๐ เมตรกับศูนย์กลางถนนสาธารณะ ไม่ปรากฏชื่อ และเส้นขนานระยะ ๔๐๐ เมตรกับศูนย์กลางถนนสุขยางค์ ไปทางทิศตะวันออกเฉียงเหนือ บรรจบระยะขนาน ๓ เมตรกับริมคลองเบตงทิศตะวันออก จดเส้นขนานระยะ ๓ เมตรกับคลองเบตงฝั่งตะวันตกบรรจบถนนอรรถเวทีเลียบถนนอรรถเวทีฟากตะวันตก บรรจบถนนสุขยางค์ และเป็นแนวตั้งฉากกับถนนสุขยางค์ไปทางทิศตะวันตกเฉียงใต้ ระยะ ๑๕๐ เมตรขนานกับถนนสุขยางค์ไปทางทิศตะวันออกเฉียงเหนือบรรจบถนนธรรมวิถีเลียบถนนธรรมวิถีฟากตะวันตก ไปทางทิศใต้ถึงจุดที่ห่างจากคลองกาแป๊ะบรรจบถนนสาธารณะไปทางทิศเหนือ ตามแนวถนนสาธารณะ ๕๐๐เมตร ทิศใต้ เป็นเส้นตั้งฉากกับถนนสาธารณะไม่ปรากฏชื่อไปทางทิศตะวันตกและขนานระยะ ๓๐๐ เมตร กับศูนย์กลางถนนสาธารณะไปทางทิศเหนือบรรจบเส้นขนานระยะ ๕๐๐ เมตรกับศูนย์กลางถนนสุขยางค์ ไปทางทิศตะวันตก และขนาน ๒๐๐ เมตร กับศูนย์กลางถนนสุขยางค์ไปทางทิศตะวันตกเฉียงใต้บรรจบถนนตาแป๊ะกอตอ เลียบถนนตาแป๊ะกอตอ ฟากตะวันออกไปทางทิศเหนือและเลียบถนนสุขยางค์ฟากเหนือ ไปทางทิศตะวันตกเฉียงใต้ถึงจุดที่อยู่ตามแนวเส้นตั้งฉากกับศูนย์กลางถนนสุขยางค์ที่จุดซึ่งอยู่ห่างจากถนนสุขยางค์บรรจบถนนตาแป๊ะกอตอไปทางทิศตะวันตกตามแนวถนนสุขยางค์ระยะ ๕๐๐ เมตรทิศตะวันตก เป็นเส้นขนาน ๒๐๐ เมตรกับศูนย์กลางถนนสุขยางค์ไปทางทิศเหนือบรรจบถนนสาธารณะและเส้นขนานระยะ ๓๕๐ เมตรกับถนนกุนุงจนองทั้งนี้ ไม่รวมถึงสถานที่ราชการ สถาบันการศึกษาศาสนสถาน และสวนสาธารณะทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ ให้กำหนดพื้นที่บางส่วนในท้องที่ตำบลเบตง ตำบลยะรมและตำบลธารน้ำทิพย์ อำเภอเบตง จังหวัดยะลาภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๘๐๐ ตารางเมตร แต่ไม่เกิน ๑,๕๐๐ ตารางเมตร แต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕ (๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยนันติญา/พิมพ์๒๒พฤษภาคม ๒๕๕๐สุกัญญา/ตรวจ๒๙พฤษภาคม ๒๕๕๐[๑] ราชกิจจานุเบกษาเล่ม ๑๒๐ (เล่มที่ ๙)/ตอนพิเศษ ๑๐๑ ง/หน้า ๗๘/๔ กันยายน ๒๕๔๖